钦定古今图书集成/明伦汇编/官常典/第525卷 > 高闹儿
## 钦定古今图书集成/明伦汇编/官常典/第525卷 > 高闹儿

按《元史》本传：“高闹儿，女直人。事太祖，从征西域，复从
阔出太子察罕那演连岁出征，累有功，授金符总管，
管领山前十路匠军。岁己未，宪宗悯其老，命其子元
长袭其职。从世祖渡江攻鄂，还镇随州。至元二年，移
镇季阳。五年，从元帅阿术修立白河口、新城、鹿门山
等处城堡，围襄樊。七年，充季阳军马总管。十年，从攻”
樊城，先登。十一年，从渡江，鼓战舰上流，与宋人战，杀
三百馀人，夺其船及铠仗。以功赐虎符，升宣武将军。
进兵丁家洲，与宋臣孙虎臣等大战，杀五百馀人，夺
其船及铠仗无算。败夏贵于焦湖。从征常州，先登。又
攻杭州。宋平，护送宋太后至京师。以功进怀远大将
军、万户。二十一年，领军二千，从太子脱欢征交趾，追
袭《交趾》世子于大海口，夺其战舰以还。二十三年，升
安远大将军、《季阳》万户府万户。是年夏，复以兵追袭
《交趾》世子于海之三义口，与敌军合战，中毒矢而死。
子《灭里干》。